Dnestr
Store norske leksikon,Geografi,Verdens geografi,Europa,Europas geografi generelt
Dnestr er en elv i Øst-Europa. Den er 1352 kilometer lang, med et nedbørfelt på 72 100 kvadratkilometer.
Elva kommer fra Karpatene, flyter i sørøstlig retning gjennom Ukraina og Moldova og munner ut i en 28 kilometer lang og cirka syv kilometer bred lagune, liman, i Svartehavet. I sitt nedre løp er den mellom 150 og 225 meter bred. Enkelte steder er den meget dyp. Den har hatt stor betydning som ferdselsåre.Dnestr dannet mellom 1918 og 1940 grensen mellom Romania og Sovjetunionen. Les mer i Store norske leksikon Ukrainas geografi Moldovas geografi